# Prefectura d'Ehime

La Prefectura d'Ehime (愛媛県, Ehime-ken) és una prefectura del Japó situada a l'illa i regió de Shikoku. A data de juny de 2019, la prefectura d'Ehime tenia 1.342.011 habitants i una extensió total de 5.676 km². La prefectura d'Ehime limita amb la prefectura de Kagawa al nord-est, amb la prefectura de Tokushima a l'est i amb la prefectura de Kochi al sud-est.
La ciutat de Matsuyama és la capital i ciutat més poblada d'Ehime, així com de la regió de Shikoku. Altres ciutats importants de la prefectura són Imabari, Niihama i Saijō.

## Geografia

Localitzat en la part nord-oest de Shikoku, Ehime fa costa amb la mar interior de Seto al nord i limita amb les prefectures de Kochi, Kagawa i Tokushima al sud i a l'est. El relleu de la prefectura es diferencia en dues parts ben diferenciades, una la de l'interior, muntanyosa i la de costa, amb moltes illes a la mar interior de Seto. El territori més occidental d'Ehime, la península de Sadamisaki, és la península més estreta del Japó. A data de l'1 d'abril de 2012, el 7 percent del territori total d'Ehime estava declarat com a parc natural, com els parcs nacionals d'Ashizuri-Uwakai i Setonaikai; el parc quasi nacional d'Ishizuchi i altres set parcs naturals prefecturals.

### Regions

Actualment a Ehime, existeixen tres regions o divisions administratives de caràcter subprefectural i oficialitzades pel govern prefectural. Aquestes tres regions es basen en l'antiga divisió de la ja desapareguda província d'Iyo i duen el seu nom.
| # | # | Regió | Regió | Capital | Capital |
| # | # | Català | Japonés | Català | Japonés |
| 1 | | Regió de Tōyo | 東予地方 | Saijō | 西条市 |
| 2 | | Regió de Chūyo | 中予地方 | Matsuyama | 松山市 |
| 4 | | Regió de Nanyo | 南予地方 | Uwajima | 宇和島市 |

## Història

Fins a l'era Meiji, el territori comprés per l'actual prefectura d'Ehime era conegut com a la província d'Iyo. Des d'abans del període Heian, l'àrea estava majoritàriament poblada per pescadors i mariners que, durant la història, han tingut un paper molt important a l'hora de defensar el Japó contra els pirates i invasors mongols.
Després de la batalla de Sekigahara, el shogun Tokugawa va entregar la zona als seus aliats, incloent a Katō Yoshiaki, qui construí el castell de Matsuyama, formant la base per a l'actual ciutat de Matsuyama.
El nom de la prefectura, Ehime, prové del mite de la fundació del Japó per Izanami i Izanagi, comprés al kojiki i on la província d'Iyo és anomenada Ehime, en català "princesa d'amor".

## Política i govern
### El Governador

En aquesta taula només es reflecteixen els governadors democràtics, és a dir, des de l'any 1947.
| Governador | Inici del mandat | Fi del mandat | Partit |
| Shigetomi Aoki | 1947 | 1951 | PDE |
| Sadatake Hisamitsu | 1951 | 1971 | PLD |
| Haruki Shiraishi | 1971 | 1987 | PLD |
| Sadayuki Iga | 1987 | 1999 | Ind |
| Moriyuki Kato | 1999 | 2010 | Ind |
| Tokihiro Nakamura | 2010 | - | Ind |

### L'Assemblea Prefectural

| Partit | Partit | Membres |
| Partit Liberal Democràtic | PLD | 18 / 47 |
| Partit Liberal Democràtic-Independents | PLD-Ind | 11 / 47 |
| Partit de la Restauració d'Ehime | PRE | 7 / 47 |
| Grup Liberal d'Ehime | PDC-PSD | 4 / 47 |
| Kōmeitō | KMT | 2 / 47 |
| Partit Comunista del Japó | PCJ | 1 / 47 |
| Finestres Ciutadanes en Xarxa | Ind | 1 / 47 |
| Independents | Ind | 3 / 47 |
| Escons vacants | | 0 / 47 |

## Relacions internacionals

* Dalian, RPX.
* Província de Liaoning, RPX.
* Colúmbia Britànica, Canadà.
* Estat de Queensland, Austràlia.
* Nova Gal·les del Sud, Austràlia.
* Hawaii, EUA.

## Referències

* ↑ Nussbaum, Louis-Frédéric. (2005). "Ehime" in Japan Encyclopedia, p. 170, p. 170, a Google Books.
* ↑ «General overview of area figures for Natural Parks by prefecture». Ministry of the Environment. [Consulta: 19 agost 2012].
* ↑ https://www.pref.ehime.jp/kense/chihokyoku/index.html Arxivat 2020-08-10 a Wayback Machine.
* ↑ Nussbaum, "Provinces and prefectures" at p. 780, p. 780, a Google Books.
* ↑ Chamberlain, Basil Hall. 1882. A translation of the "Ko-ji-ki" or Records of ancient matters. section V
* ↑ Partit Democràtic d'Ehime (愛媛民主党)
* 1 2 3 4 5 6 «International exchange activated with globalization». Ehime Prefecture. [Consulta: 27 octubre 2018].